भाजपा ने विधानसभा चुनाव को लेकर बांटी जिम्मेदारियां, अब फीडबैक के साथ रणनीति तैयार होगी
भारतीय जनता पार्टी ने उदयपुर संभाग की 28 सीटों पर प्रभारी लगा दिए है।
आने वाले विधानसभा चुनाव को लेकर भारतीय जनता पार्टी ने उदयपुर संभाग की 28 सीटों के लिए प्रभारी लगा दिए हैं। ये अब जिम्मेदारी वाली विधानसभा सीट का पूरा हिसाब-किताब तैयार करेंगे। भाजपा के प्रदेश संगठन से जारी सूची में जिनको विधानसभा में प्रभारी बनाया है। उनमें युवाओं को भी जगह दी गई है। अब ये इन विधानसभा में जाकर वहां का पूरा रिपोर्ट कार्ड बनाएंगे।
इन प्रभारियों के फीडबैक के आधार पर ही पार्टी अब अगली रणनीति तैयार करेगी। भाजपा 2023 में चुनाव जीतने के लिए जमीनी स्तर से रणनीति बना रही है। उसी का एक भाग विधानसभा वार प्रभारी लगाना है, इसमें भी अधिकतर नए लोगो को पहली बार जिम्मेदारी दी है।
जो दावेदार वे भी प्रभारी लगाए तो चर्चा बढ़ी 
संभाग की 28 सीटों पर लगाए प्रभारियों में से कई नेता तो ऐसे है जो भाजपा में अलग-अलग सीटों से दावेदारी कर रहे है। भाजपा में चर्चा बढ़ गई है कि अब इनको टिकट नहीं मिलेगा क्योंकि इनको तो जिम्मेदारी दे दी गई है लेकिन एक भाजपा नेता का कहना है कि ऐसा कुछ नहीं है यह तो संगठन ने जिम्मेदारी दी है तो उसे निभाएंगे।
जातिगत समीकरण को भी रखा ध्यान में
पार्टी ने प्रभारी लगाने के साथ ही जातिगत समीकरण का भी पूरा ख्याल रखा है। जिस विधानसभा क्षेत्र में जिस नेता या उसके समाज का प्रभाव ज्यादा है उसको वहां का जिम्मा दिया गया है।
प्रभारियों का इस पर रहेगा फोकस
(वैसे ये जानकारी कई स्तर से जुटाई जा रही है पर ये भी तैयार करेंगे)
